Jesus ama enyene ediwak n̄kpọ ndisian mme apostle esie okoneyo oro. Enye ama ọnọ mmọ obufa ibet—ete ẹma kiet eken ke ofụri esịt. Enye ọkọdọhọ ete: “Edieke mbufo ẹnyenede ima ke otu idem mbufo, kpukpru owo ẹyeda emi ẹfiọk ẹte mbufo ẹdi mbet mi.” (John 13:34, 35) Enye ama ọdọhọ mmọ ẹkûyak esịt etịmede mmọ ke ntak n̄kpọ mmọn̄eyet oro editịbede ke mîbịghike. Jesus ama enen̄ede ọbọn̄ akam ke ibuot mmọ. Mmọ ẹma ẹtie ọtọkiet ẹkwọ itoro ekem ẹwọn̄ọ ẹka in̄wan̄ Gethsemane okoneyo oro.